આકારણી વર્ષ ૨૦૧૭-૧૮થી કલમ ૨૫એની સુધારેલી જોગવાઇઓ હેઠળ, જો કરદાતા દ્વારા અગાઉ ભાડે આપવામાં આવેલી કોઇ મકાન મિલકતની ચડી ગયેલી ભાડાની બાકી રકમ (arrears)ની અથવા અગાઉ વસૂલ નહીં થયેલ ભાડાની રકમની વસુલાત પ્રાપ્ત થાય અને જો આવી રકમ અગાઉ આવકવેરાને પાત્ર ગણવામાં ન આવી હોય, તો તેવા કેસમાં કરદાતાને મળેલી આવી રકમમાંથી ૩૦% ‘મરામત તેમજ ઉઘરાણીની કપાત’ સ્વરૂપે બાદ કરી, બાકી રકમને કરદાતાની તે વર્ષની ‘મકાન મિલકતમાંથી આવક’ માની લઇને કરપાત્ર ગણવામાં આવશે.